Zhantas/Cleaned-Uzbek_Wikipedia huggingface dataset:
Gli odori dei mestieri

„Gli odori dei mestieri“ — italyan yozuvchisi va shoiri Gianni Rodari yozgan sheʼr. Ilk bor 1950-yil Rodarining „Il libro delle filastrocche“ nomli toʻplamida eʼlon qilingan. Sheʼrda har bir ishxona oʻziga xos hidga ega ekanligi haqida hikoya qilinadi.

1952-yil Samuil Marshak sheʼrni rus tiliga „Chem paxnut remyosla?“ nomi bilan tarjima qilgan. Sovet Ittifoqida sheʼr yillar davomida oʻnlab toʻplam tarkibida va alohida kitob oʻlaroq chop etilgan va keng shuhrat qozongan. Sheʼrning ayrim nashrlari illyustratsiyali sheʼriy toʻplam oʻlaroq, ayrimlari esa boʻyash albomi oʻlaroq chop etilgan. Shuningdek, sheʼr asosida diafilm hozirlangan.

 

 
 „Gli odori dei mestieri“ sheʼri 
 „Chem paxnut remyosla?“ asosida tayyorlangan diafilm 

Turkum:Sheʼriy kitoblar
John de Lancie

John Sherwood de Lancie, Jr. (20-mart 1948-yilda tugʻilgan) — amerikalik aktyor, qiziqchi va musiqachi.

 

Turkum:Amerikalik erkak aktyorlar
Turkum:Amerikalik musiqachilar
Turkum:Amerikalik erkak ovoz aktyorlari
Turkum:Amerikalik erkak qoʻshiqchilar
Turkum:Yashayotgan insonlar
Abdullo Tangriyev

Abdullo Tangriyev (1981-yil 28 martda tugʻilgan) — oʻzbekistonlik dzyudochi. U yilgi Yozgi Olimpiada oʻyinlari 2008ning +100 kg vazn toifasida kumush medalni qoʻlga kiritgan. 

 Faoliyati 
Abdullo Tangriyev 1981-yil 28 martda Surxondaryo viloyatida tugʻilgan. U 10 yoshidan dzyudo bilan shugʻullangan. 1995-yildan Chirchiq Olimpiya maktabida mashgʻulotlarga kirishgan. U oʻz isteʼdodini erta yoshidan namoyish eta olgan va 19 yoshida Oʻzbekiston Milliy Olimpiya terma jamoasiga chaqirilib, Yozgi Olimpiada oʻyinlari 2000da qatnashgan.

Olimpiadadan soʻng 2001-yilda dzyudo boʻyicha Oʻzbekiston chempionligini qoʻlga kiritdi. 2003-yilda u Cheju provinsiyasida oʻtkazilgan superogʻir vazn toifasida birinchi marta Osiyo chempioni boʻldi. Keyingi yillarda (2005, 2007, 2008, 2011) dzyudo boʻyicha Osiyo chempioni boʻldi.

2003-yil xuddi shu yili Tangriyev Osaka shahrida boʻlib oʻtgan dzyudo boʻyicha 23-Jahon chempionatida uchinchi oʻrinni egalladi. 2005-yil (Rio-de-Janeyro) va 2009-yil (Rotterdam) dzyudo boʻyicha Jahon chempionatida ikki marta bronza medaliga sazovor boʻldi.

2008-yilda Yozgi Olimpiada Oʻyinlarida Tangriyev 100kg vazn toifasida musobaqaning final bosqichiga chiqdi va u kurashni boy berib ikkinchi oʻrinni egalladi.

2012-yilda Yozgi Olimpiada oʻyinlari 2012da Tangriyev giyohvand moddalar sinovidan oʻtkazilganida nasha topilganligi sababli professional sportdan 2 yilga chetlashtirildihttp://judoinfo.com/03wc.htm.

 

Turkum:Oʻzbekistonlik erkak dzyudochilar
Turkum:2016-yilgi Yozgi Olimpiada oʻyinlaridagi dzyudochilar
Turkum:2008-yilgi Yozgi Olimpiyada oʻyinlari sovrindori
Turkum:2008-yilgi Yozgi Olimpiada oʻyinlaridagi dzyudochilar
Turkum:Oʻzbekistonning Olimpiada oʻyinlarida ishtirok etgan dzyudochilari
Turkum:Oʻzbekistonning Olimpiada oʻyinlarida kumush medali olgan sportchilari
Turkum:Dzyudo boʻyicha Olimpiada oʻyinlari sovrindorlari
Turkum:Oʻzbekiston uchun Osiyo oʻyinlari kumush medali sohiblari
Turkum:Oʻzbekiston uchun Osiyo oʻyinlari bronza medali sohiblari
Turkum:Oʻzbekistonning FISU Jahon Universiadasida oltin medali olgan sportchilari
Kem bit?

„Kem bit?“  — rus shoiri Vladimir Mayakovskiy qalamiga mansub sheʼr. Sheʼr kichik yoshdagi bolalar uchun moʻljallangan boʻlib, bolalarni oʻzlari uchun biror kasbni tanlashga chorlaydi. Sheʼr misralari zinapoya pogʻonalari shaklida yozilgan. Shuning uchun ularning oʻrnini oʻzgartirib aytish mumkin.

„Kem bit?“ sheʼri kitob oʻlaroq ilk bor 1929-yil Moskva shahrida „Gosudarstvennoye izdatelstvo“ nashriyotida chop etilgan. Birinchi nashr rasmlarini Nisson Shifrin chizgan. Asar turli nashriyotlar tomonidan bir necha oʻn marta chop etilgan.

 

 
 „Kem bit?“ Rossiya davlat kutubxonasi saytida 

Turkum:Sheʼriy kitoblar
Anfisa Chexova

Anfisa Chexova (asl ismi Aleksandra Aleksandrovna Korchunova; 21-dekabr 1977, Moskva, SSRI) — Rossiyalik teleboshlovchi, qoʻshiqchi va aktrisa. Inter telekanalidagi «Давай, поженимся» va STB telekanalidagi «Как выйти замуж» nomli dasni olib boradi.

 Biografiya 
Aleksandra Aleksandrovna Korchunova 1977-yil 21-dekabrda tavallud topdi. 16 yoshida shaxsiy guvohnoma olgan vaqtida ismini Anfisa qilib oʻzgartirdi. Anfisa 4 yoshga toʻlganida ota-onalari ajrashib ketishdi. Otasi Aleksandr Ivanovich Korchunov — sportchi, ishbilarmon. Endigina siyosiy karerasini boshlagan Vladimir Jirnovskiyning shaxsiy haydovchisi va tansoqchisi boʻlgan.

 Shaxsiy hayoti 
2009-yilning yozidan boshlab Guram Bablishvili degan aktyor bilan uchrasha boshladi. 2012-yil 31-mayda Solomon ismli oʻgʻil tugʻdi. 2015-yilning iyun oyida Anfisa va Guram rasmiy nikohan oʻtdi.

Anfisa Chexova yoga bilan shugʻullanadi. U 2007-yil Yoga Journalga intervyusida shuni tan oldiki: «Yoga men uchun — shunchaki mashq emas uni ommaga tarqatish..

 Ijodi 

 Filmografiya 
 2004 — Я люблю тебя — bardagi ofitsiantka
 2006 — Счастливы вместе — kameo
 2008 — Калейдоскоп — hamshira
 2008 — ССД: Смерть советским детям — Alisa Ten
 2008 — Гитлер капут! — teleboshlovchi
 2008 — Моя любимая ведьма — Li Bidovaning qoʻshnisi
 2008 — Универ — разовое появление, камео
 2010 — Реальные кабаны — radio boshlovchi
 2010 — Обручальное кольцо — 5 seriyasida, kameo
 2012 — Ржевский против Наполеона — rieltorsha
 2012 — Пять звёзд — Sasha
 2013 — Женщины на грани — Evelina

 Teatrdagi roli 
 2009 — «Однажды знойной ночью» — Lola
 2009 — «8 женщин» — ?

 Televideniya 
 2011 — «МастерШеф» — hakamlar aʼzosi
 2013 — «Остановите, я влюбилась» 
 2016 — «Анфиса в стране чудес»

 

Turkum:Rossiyalik aktrisalar
Jonli shlyapa

„Jonli shlyapa“ — rus yozuvchisi Nikolay Nosov qalamiga mansub hikoya. Muallif hikoyani 1938-yil yozgan. Asar bir necha tilga, jumladan, oʻzbek tiliga tarjima qilingan, Hikoya asosida film va multfilm suratga olingan.

Hikoyani oʻzbek tiliga Sh. Boʻtayev tarjima qilgan. Oʻzbekcha nashr 1988-yil Toshkent shahrida „Yulduzcha“ nashriyotida chop etilgan.

 Syujeti 
Hikoyada Vaska ismli mushukcha va Vova va Vadik ismli ikki doʻst haqida hikoya qilinadi. Vova va Vadik rasm chizayotib qandaydir shovqin boʻlayotganini eshitadilar. Tepada turgan shlyapa qulab tushadi. Ikki doʻst shlyapaga yaqinlashmoqchi boʻlishsa, u harakatga keladi.

Bolalar qoʻrqib ketadilar. Shlyapaga kartoshka uloqtirib koʻradilar. Pirovardida qulagan shlyapa ostida mushukcha qolganini anglab yetadilar.

 Qahramonlari 
 Vova – bosh qahramon
 Vadik – bosh qahramon, Vovaning doʻsti
 Vaska – mushukcha

 Oʻzbekcha tarjimasi 
Asarni rus tilidan oʻzbek tiliga Sh. Boʻtayev tarjima qilgan. Oʻzbekcha nashr 1988-yil Toshkent shahrida „Yulduzcha“ nashriyotida chop etilgan. Kitob rasmlarini G. Li chizgan.

 Boshqa tillarga tarjimalari 
„Jonli shlyapa“ hikoyasi yana polyak (1954), eston (1958), olmon (1962), frasuz (1967), ingliz (1971), fin (1985), malagasi (1985) hamda irland (1988) tillariga tarjima qilingan.

 

 
 „Jonli shlyapa“ hikoyasining qisqartirilgan versiyasi Kitob.uz saytida 

Turkum:Hikoya kitoblar
Ilon yuragi

„Ilon yuragi“  — rus yozuvchisi Ivan Yefremov qalamiga mansub ilmiy-fantastik qissa. Muallif asarni 1958-yil yozgan.

Qissa ilk bor 1959-yil „Yunost“ jurnalida hamda „Yuz parsekli yoʻl“ toʻplamida chop etilgan. Asar bir necha tilga, jumladan, oʻzbek tiliga tarjima qilingan.

 Syujeti 
„Tellur“ kosmik kemasi ekipaji fazoda oʻzga sayyoraliklar kemasiga duch keladi. Oʻzga sayyoraliklar odamlarga oʻxshaydi, ammo ftor bilan nafas oladi. Shu sabab ikki ekipaj shaffof oynaning ikki tarafida turib muloqot qiladi. Soʻngra har ikki kema oʻz yoʻlida davom etadi.

Qissada AQSh yozuvchisi Murray Leinsterning „Ilk kontakt“ hikoyasi tanqid qilinadi. Leisnter hikoyasida yerliklar oʻzga sayyoraliklar bilan bir-birining izidan bormaslikka kelishib oladi. „Ilon yuragi“ qissasida isnoniylik, ilm-fan hamda kommunizm olqishlangan.

 Qahramonlari 
 Mut Ang – „Tellur“ kemasi qoʻmondoni
 Tey Eron – qoʻmondon yordamchisi va bosh astrofizik
 Kari Ram – elektron mexanik va astronavigator
 Afra Devi – biolog
 Tayna Dan – kimyogar
 Svet Sim – vrach
 Yas Tin – muhandis

 
 „Ilon yuragi“ Fantastika laboratoriyasida 

Turkum:Qissalar
Sehrgar shahar kezadi

„Sehrgar shahar kezadi“  — rus yozuvchisi Yuriy Tomin qalamiga mansub qissa. Asar 1963-yil yozilgan, ilk bor oʻsha yili chop etilgan.

Asar dunyoning bir necha tiliga, jumladan, oʻzbek tiliga tarjima qilingan. 1970-yil qissa asosida „Temir eshik siri“ filmi suratga olingan.

 Mabalar 

 
 „Sehrgar shahar kezadi“ Lib.ru saytida 

Turkum:Bolalar qissalari
John Travolta

John Joseph Travolta (1954-yil 18-fevral, Englewood) — amerikalik aktyor, komik va musiqachi.

 Filmografiyasi 
YilNomiRolIzohlar1975The Devil's RainDanny1976CarrieBilly Nolan1977Saturday Night FeverAnthony "Tony" Manero1978GreaseDaniel "Danny" ZukoMoment by MomentStrip Harrison1980Urban CowboyBuford 'Bud' Una Davis1981Blow OutJack Terry1983Staying AliveAnthony "Tony" ManeroTwo of a KindZack Melon1985PerfectAdam Lawrence1989The ExpertsTravisLook Who's TalkingJames Ubriacco1990Look Who's Talking Too1991ShoutJack CabeEyes of an AngelBobby1993Look Who's Talking NowJames Ubriacco1994Pulp FictionVincent Vega1995Get ShortyChili PalmerWhite Man's BurdenLouis Pinnock1996MichaelMichaelPhenomenonGeorge MalleyOrientation: A Scientology Information FilmHimselfShort filmBroken ArrowMaj. Vic 'Deak' Deakins1997Off the Menu: The Last Days of Chasen'sHimselfDocumentary filmMad CitySam BailyYuzsizSean Archer / Castor TroyShe's So LovelyJoey GiamontiAlso executive producer1998A Civil ActionJan SchlichtmannThe Thin Red LineBrigadier General QuintardJunket WhoreHimselfDocumentary filmPrimary ColorsGovernor Jack Stanton1999The General's DaughterWarr. Officer Paul BrennerOur Friend, MartinMr. LangonVoice2000Battlefield EarthTerlAlso producerLucky NumbersRuss RichardsWelcome to HollywoodHimselfCameo;
Mockumentary2001Domestic DisturbanceFrank MorrisonSwordfishGabriel Shear2002Austin Powers in GoldmemberHimself as "Austinpussy" GoldmemberCameo2003BasicTom Hardy2004Ladder 49Captain Mike KennedyA Love Song for Bobby LongBobby LongThe PunisherHoward Saint2005Magnificent Desolation: Walking on the Moon 3DJames Benson "Jim" IrwinVoice;
Documentary filmBe CoolChili Palmer2006Lonely HeartsElmer C. Robinson2007Wild HogsWoody StevensHairsprayEdna Turnblad2008BoltBoltVoice2009The Taking of Pelham 123Dennis 'Ryder' FordOld DogsCharlie Reed2010From Paris with LoveCharlie Wax2012SavagesDennis Cain2013Killing SeasonEmil Kovac2014The ForgerRay Cutter2015Life on the LineBeau GinnerDirect-to-videoCriminal ActivitiesEddieAlso executive producer2016In a Valley of ViolenceMarshal Clyde MartinI Am WrathStanley Hill2018GottiJohn GottiAlso executive producerSpeed KillsBen AronoffDirect-to-video2019Trading Paint / Burning RubberSam MunroeThe Poison Rose / Eye for an EyeCarson PhillipsThe FanaticMoose2022Paradise CityArlene BuckleyDirect-to-video2023Mob LandBodie DavisThe ShepherdJohnny KavanaghShort film2024Cash OutMason GoddardDirect-to-video

 

Turkum:Amerikalik erkak aktyorlar
Turkum:Amerikalik erkak televideniye aktyorlari
Turkum:Amerikalik erkak ovoz aktyorlari
Turkum:Amerikalik erkak qoʻshiqchilar
Turkum:Yashayotgan insonlar
Turkum:Amerikalik erkak pop-qoʻshiqchilar
Turkum:Amerikalik kinoprodyuserlar
Turkum:Qoʻshiqlari Billboard Hot 100 xit-paradida eng yuqori pogʻonaga koʻtarilgan ijrochilar
Telefonda aytilgan ertaklar

„Telefonda aytilgan ertaklar“ — italyan yozuvchisi Gianni Rodari qalamiga mansub ertaklar toʻplami. Ilk bor 1962-yil chop etilgan. Asar bir necha marta nashr qilingan.

Toʻplam bir necha tilga, jumladan, oʻzbek tiliga tarjima qilingan. Asarni oʻzbek tiliga rus tilidan Husan Roʻzimatov tarjima qilgan. „Telefonda aytilgan ertaklar“ muallifning oʻzbek tilidagi „Rim ertaklari“ toʻplamiga kiritilgan.

 
 „Rim ertaklari“

Turkum:Ertaklar toʻplamlari
Qani, oʻqib koʻray-chi

„Qani, oʻqib koʻray-chi“ — oʻzbek shoiri Habib Rahmat qalamiga mansub sheʼriy toʻplam. 1990-yil Toshkent shahrida „Yosh gvardiya“ nashriyotida chop etilgan. Toʻplamga kichik yoshdagi bolalar uchun moʻljallangan sheʼrlar kiritilgan. Asar rasmlarini A. Lukyanov chizgan.

 

Turkum:Sheʼriy kitoblar
Denis hikoyalari

„Denis hikoyalari“ — rus yozuvchisi Viktor Dragunskiy qalamiga mansub hikoyalar sikli. Hikoyalarda bosh qahramon Denis Korablyov maktabgacha davrda va boshlangʻich maktabda boshidan kechirgan hodisalar haqida hikoya qilinadi. 1959-yildan chop etila boshlangan hikoyalar sovet bolalar adabiyotining eng sara asarlaridan hisoblanadi. Hikoyalar bir necha marta qayta chop etilgan, ular asosida filmlar suratga olingan. 2012-yil Denis haqidagi hikoyalar „Bolalar uchun 100 kitob“ roʻyxatiga kiritilgan.

Asosiy qahramon uchun yozuvchining oʻgʻli Denis Draguniskiy asos boʻlgan. Draguniskiy keyinchalik taniqli jurnalist va dramaturg boʻlib yetishgan. Shuningdek, hikoyalarning birida tilga olingan Denisning singlisi Kseniya obrazi yozuvchining qizi Kseniya Dragunskaya asosida yaratilgan boʻlib, bu farzandi ham taniqli dramaturg boʻlib yetishgan.

1978-yil 37 hikoyadan iborat oʻzbekcha toʻplam „Yigirma yil karavot ostida“ nomi bilan chop etilgan. Hikoyalarni rus tilidan Surayyo Saydaliyeva tarjima qilgan.

 Qahramonlari 

 Denis Korablyov – bosh qahramon
 Denisning otasi
 Denisning onasi
 Mishka Slonov – Denisning sinfdoshi va doʻsti
 Kostik – Denis va Mishkaning doʻsti
 Alyonka – Denisning qoʻshnisi
 Raisa Ivanovna – adabiyot oʻqituvchisi
 Boris Sergeyevich – musiqa oʻqituvchisi

 Oʻzbekcha tarjimaga kiritilgan hikoyalar 

 Menga Singapur haqida soʻzlab bering 
 Fantomas 
 Yigirma yil karavot ostida 
 Gʻildiraklar taq-taq-taqlab kuylaydi 
 Ivan Kozlovskiyning shuhrati 
 Menga nima yoqadi-yu 
 Va nimalar yoqmaydi 
 Mishka nimalarni yoqtiradi 
 Grossmeysterning shlyapasi 
 Josus Gazandayevning oʻlimi 
 Etik kiygan mushuk 
 Keksa dengizchi 
 Karam shoʻrva professori 
 Boʻyoqchilar
 Tik devorda motopoyga 
 „U tirik, yaltirayapti“ 
 Sir ochildi 
 Ritsarlar 
 Siz, sirkachlardan qolishmaymiz 
 Ingliz Pavlya 
 Roppa-rosa 25 kilo 
 Bolalikdagi doʻstim 
 Gʻozning kekirdagi 
 Moviy osmondagi qizil shar 
 Tarvuz koʻchasi 
 „Katta“ konsert
 Shardagi qizcha 
 Fil va radio 
 Poyezddagi voqea yoki xalola-xoʻp 
 Fligeldagi yongʻin yoki muz ustidagi jasorat 
 Tiniq daryo boʻyidagi jang 
 Vankaning velosipedi 
 Yuzi koʻk kishi 
 Samolyotda uchishimga sal qolgani haqida 
 Ajoyib fikr 
 Minoradan suvga qanday sakraganim haqida 
 Sayroqi qushlar koʻrgazmasi 

 

Turkum:Hikoya kitoblar
Olmos jilosi

„Olmos jilosi“ — oʻzbek yozuvchisi Hojiakbar Shayxov qalamiga mansub ilmiy-fantastik qissa. 1983-yil Toshkent shahrida „Yosh gvardiya“ nashriyotida shu nomli toʻplamda chop etilgan. Qissa oʻquvchilar tomonidan yaxshi kutib olingan. Adabiy tanqidchi Ozod Sharafiddinov „Olmos jilosi“ qissasini „Rene jumbogʻi“ qissasi bilan bir qatorda ilmiy-fantastika janridagi muhim oʻzbekcha asarlardan ekanligini taʼkidlagan. Qissa rus tiliga ham tarjima qilingan va „Blesk almaza“ nomli toʻplamda chop etilgan.

1983-yil „Olmos jilosi“ nomi bilan chop etilgan toʻplamga „Olmos jilosi“ qissasi bilan bir qatorda „Alanga“, „Rene jumbogʻi“, „Reya toshlari“ va „Qora tuynuk sari“ qissalari kiritilgan. Ushbu beshala qissada oʻzbek fazogiri Olmos Azizovning kosmik sarguzashtlari haqida hikoya qilinadi. Qissalarda sovet mafkurasiga mos ravishda kommunizm gʻoyalari ilgari surilgan. Toʻplamga Xudoyberdi Toʻxtaboyev taqrizchilik, Anvar Obidjon esa muharrirlik qilgan. Asar soʻnggida filolog Pirmat Shermuhamedovning Shayxov ijodi haqidai „Istiqlol shaydosi“ maqolasi keltirilgan.

 

Turkum:Qissalar
Tim Curry

thumb|Curry, 2005
Timothy James "Tim" Curry (talaffuzi: 1946-yili Grappenhallda tugʻilgan) amerikalik aktyor, komik va musiqachidir.

Turkum:Angliyalik erkak aktyorlar
Turkum:Angliyalik erkak televideniye aktyorlari
Turkum:Yashayotgan insonlar
Dangasaning holi voy

„Dangasaning holi voy“ – oʻzbek yozuvchisi Latif Mahmudov qalamiga mansub hikoya. 1989-yil Toshkent shahrida „Yosh gvardiya“ nashriyotida ayni nomli toʻplamda chop etilgan. Hikoya asosida Oʻzbekiston qoʻgʻirchoq teatrida spektakl sahnalashtirilgan. Qashqadaryo qoʻgʻirchoq teatri 1994-yil 15-martda aynan „Dangasaning holi voy“ spektakli (rejissyor Sh. Yusupov, rassom V .Akudin) spektakli bilan oʻz faoliyatini boshlagan.

 

Turkum:Hikoyalar
Qoʻrqoq

„Qoʻrqoq“, toʻliq nomi „Qoʻrqoq: Besh daftardan iborat roman“  – rus yozuvchisi Lev Nikulin qalamiga mansub roman. Nikulin romanni 1960-yil yozib tugatgan. Romanni Mirziyod Mirzoidov oʻzbek tiliga tarjima qilgan.

„Qoʻrqoq“ romani Nikulinning eng taniqli romanlaridan biridir. Roman uchun Yu. M. Nagibin va Ye. F. Knipovichlar taqriz yozgan.

Asar besh boʻlimga boʻlingan. Shuning uchun ham „Besh daftardan iborat roman“ deb nomlangan. Asarning bosh qahramoni Sergey Shcheglov gestapoda qiynoqqa tutiladi va qoʻrqoq boʻlib qoladi.

 Syujeti 
Bosh qahramon Sergey Shcheglovni gestapo qiynoqqa tutadi. Natijada u qoʻrqoq boʻlib qoladi, sevgan yori Rozini tashlab qochadi. Yashirin tashkilot aʼzosi Deniza ismli qizning payiga agentlar tushganini koʻradi, ammo uni ogohlantirishdan qoʻrqadi. Natijada bir necha kishi natsistlar qoʻlida halok boʻladi. Koʻp qiyinchiliklarga duchor boʻlgan Shcheglov Rossiyadan kelgan sayyohlarni uchratib qolgunicha xor-zorlikda kun kechiradi.

 Qahramonlari 
 Sergey Shcheglov  – bosh qahramon
 Rozi  – Shcheglovning yori
 Deniza  – yashirin tashkilot aʼzosi

 Oʻzbekcha tarjimasi 
Romanni Mirziyod Mirzoidov oʻzbek tiliga tarjima qilgan. Mirzoidov asarning 1961-yil Moskva shahrida „Sovetskiy pisatel“ nashriyotida chop etilgan nashridan foydalangan. Oʻzbekcha tarjima 1965-yil Toshkent shahrida „Toshkent“ Badiiy adabiyot nashriyotida chop etilgan.

 

Turkum:Romanlar
Hotamjon Ketmonov

Hotamjon Abdurahmonovich Ketmonov (rasmiy manbada — Ketmonov Xatamjon Abduraxmonovich; 1969-yil 22-may, Baliqchi tumani, Andijon viloyati, OʻzSSR) — Oʻzbekiston Respublikasi Oliy Majlisining Qonunchilik palatasi deputati, 2015 va 2016-yildagi prezidentlik saylovlarida OʻzXDPdan koʻrsatilgan nomzod.

 Hayoti 
Hotamjon Ketmonov 1969-yilda Andijon viloyati Baliqchi tumanida tavallud topgan.

1993-yilda Andijon davlat pedagogika institutini rus tili va adabiyoti o‘qituvchisi mutaxassisligi bo‘yicha tamomlagan.

 Mehnat faoliyati 
Hotamjon Ketmonov mehnat faoliyatini Farg‘ona viloyati Toshloq tumanidagi 28-maktabda o‘qituvchi sifatida boshlagan. 1995-yildan 2004-yilga qadar Farg‘ona viloyati xalq taʼlimi boshqarmasi bosh mutaxassisi, bo‘lim boshlig‘i, boshliq o‘rinbosari lavozimlarida faoliyat yuritgan.

2004—2013-yillarda Andijon viloyati hokimining jamoatchilik va diniy tashkilotlar bilan aloqalar bo‘yicha o‘rinbosari lavozimida ishlagan.

2013-yildan hozirgi kungacha — O‘zbekiston Xalq demokratik partiyasi Markaziy Kengashi raisi.

2014-yil 21-dekabrda bo‘lib o‘tgan saylov natijalariga ko‘ra Ketmonov 11-son Bo‘z saylov okrugi bo‘yicha O‘zbekiston Respublikasi Oliy Majlisi Qonunchilik palatasi deputati etib saylangan. 2015-yil yanvar oyidan buyon O‘zXDP rahbari, O‘zbekiston Respublikasi Oliy Majlisi Qonunchilik palatasi Spikeri o‘rinbosari.

2016-yil 17-sentabr kuni — O‘zXDP Markaziy Kengashi tomonidan 2016-yil 4-dekabrda bo‘lib o‘tgan navbatdan tashqari Prezident saylovida O‘zbekiston Prezidentligiga nomzod sifatida ko‘rsatilgan.

O‘zbekiston Xalq demokratik partiyasi aʼzosi. 2015-yilgi prezidentlik saylovlarida OʻzXDP nomidan nomzodligi koʻrsatilganXatamjon Ketmonov vidvinut kandidatom v prezidenti.

2019-yilda — hukumat qarori bilan Vazirlar Mahkamasi huzuridagi Taʼlim sifatini nazorat qilish davlat inspeksiyasi boshlig‘ining birinchi o‘rinbosari etib tayinlangan. Joriy yilning 1-iyun kuni Ketmonov boshqa ishga o‘tganligi bois, o‘z xohishiga muvofiq OʻzXDP yetakchiligidan ozod etilishini so‘rab, ariza bilan Plenum aʼzolariga murojaat etgan va uning arizasi koʻrib chiqilgan holda partiya yetakchiligidan ozod etilgan. Ketmonovning ushbu lavozimdan ketishi munosabati bilan Plenumda Oʻzbekiston Xalq demokratik partiyasi Markaziy Kengashi Ijroiya qoʻmitasi aʼzolari, joylardagi partiya vakillarining takliflariga asosan, Oʻzbekiston Xalq demokratik partiyasi Markaziy Kengashi raisi vazifasiga Inoyatov Ulugʻbek Ilyasovichning nomzodi tavsiya etilgan. Plenum aʼzolari tomonidan bir ovozdan Inoyatov Ulugʻbek Ilyasovichning nomzodi qoʻllab-quvvatlanilgan va Inoyatov Oʻzbekiston Xalq demokratik partiyasi Markaziy Kengashi raisi etib saylangan.

 Mukofotlari 
Hotamjon Ketmonov mehnat faoliyati davomida „O‘zbekiston Respublikasi mustaqilligining 15 yilligi“ ko‘krak nishoni (2006), „O‘zbekiston Respublikasi mustaqilligining 20 yilligi“ ko‘krak nishoni (2011), "Mehnat shuhrati" ordeni (2018) kabi mukofotlar bilan taqdirlangan.

 

Turkum:Oʻzbekiston yetakchilari
Turkum:Andijon davlat universiteti bitiruvchilari
Jungli kitobi

„Jungli kitobi“  — ingliz yozuvchisi Rudyard Kipling qalamiga mansub hikoyalar toʻplami. Ilk bor 1894-yil chop etilgan. Asarda va uning davomi boʻlmish „Ikkinchi jungli kitobi“da (1895) junglida boʻrilar katta qilgan Mowgli ismli bola haqida hikoya qilinadi.

Hikoyalar masal boʻlib, ularda hayvonlar yordamida maʼnaviy saboq beriladi. Asarning asosiy qahramonlari orasida Sher Khan ismli sher hamda Baloo ismli ayiqlar bor.

„Jungli kitobi“ asosida bir necha film va multfilm suratga olingan. Asar bir necha tilga, jumladan, oʻzbek tiliga tarjima qilingan. Oʻzbekcha nashr 1990-yil Toshkent shahrida „Yosh gvardiya“ nashriyotida chop etilgan.

 Oʻzbekcha tarjimasi 
„Jungli kitobi“ni oʻzbek tiliga rus tilidan M. Zokirov tarjima qilgan. Kitob oʻzbek tilida shunchaki „Mowgli“ nomi bilan nashr qilingan. Oʻzbekcha nashr 1990-yil Toshkent shahrida „Yosh gvardiya“ nashriyotida chop etilgan. Asar rasmlarini G. Jirnov chizgan.

 

 

 „Jungli kitobi“ Gutenberg loyihasida 

Turkum:Hikoya kitoblar
Kak papa bil malenkim

"Kak papa bil malenkim" („Dadamning yoshligi“) – rus yozuvchisi Aleksandr Raskin qalamiga mansub hikoyalar seriyasi. Ilk bor 1961-yil Moskva shahrida „Sovet Rossiyasi“ nashriyotida chop etilgan. Bolalar uchun moʻljallangan toʻplam muallifning eng mashhur asarlaridan biridir.

„Kak papa bil malenkim“ hikoyalar turkumi bir necha oʻn toʻplamga kiritilgan va hozirgi kunda ham rus tilida soʻzlashuvchi mamlakatlarda keng oʻqiladi. „Kak papa bil malenkim“ muvaffaqiyati ortidan Raskin uning davomi hisoblanuvchi „Kak papa uchilsya v shkole“ („Dadamning oʻquvchilik davri“) toʻplamini yozgan. Toʻplam 1963-yil chop etilgan. 1966-yil hikoyaning Fianna Glagoleva ingliz tiliga qilgan tarjimasi „When Daddy was a Little Boy“ nomi bilan bosilib chiqqan.

A. Gubaydullina toʻplamni tahlil qilib, unda ota va oʻqil obrazlari antagonistlar oʻlaroq koʻrilishi mumkinligini, hokoyalarda Raskin ota-oaning asosiy vazifasi tarbiya berishdan iborat, degan fikrni ilgari surganini xulosa qilgan. Groovy Dhruv „The Guardian“ gazetasi uchun yozgan taqrizida „Kak papa bil malenkim“ toʻplamidagi hikoyalarni „qiziqarli, haqqoniy va kulgili“ deya baholagan.

 

Turkum:Hikoya kitoblar
Tirik sayyoralar

„Tirik sayyoralar“ — oʻzbek shoiri Erkin Vohidov qalamiga mansub sheʼriy toʻplam. Ilk bor 1978-yil Toshkent shahrida „Yosh gvardiya“ nashriyotida 60 ming nuxsada chop etilgan. Vohidov toʻplamga kiritilgan sheʼrlarning ayrimlarini xorijiy mamlakatlarga qilgan sayohatlaridan ilhomlanib yozgan. 

„Tirik sayyoralar“ toʻplami 1983-yil qoraqalpoq tiliga tarjima qilingan. Toʻplamga kiritilgan sheʼrlar „Sharqiy qirgʻoq“ (1980) toʻplamidan oʻrin olgan sheʼrlar bilan bir qatorda 2014-yil chop etilgan „Zamin sayyorasi“ sheʼriy toʻplamiga kiritilgan.

 

Turkum:Erkin Vohidov sheʼriy toʻplamlari
Gene Wilder

thumb|Wilder, 2007
Jerome Silberman (talaffuzi: 1933-yili Milwaukeeda tugʻilgan) amerikalik aktyor, komik va musiqachidir.

Turkum:Amerikalik erkak aktyorlar
Turkum:Amerikalik erkak televideniye aktyorlari
Turkum:Viskonsinda tugʻilgan aktyorlar
Oʻzbekiston prezidentlik saylovi (2016)

Oʻzbekiston Prezidenti saylovi — 2016-yilning 4-dekabr kuni boʻlib oʻtgan navbatdan tashqari umumxalq prezidentlik saylovlariVibori Prezidenta proydut 4-dekabrya — Gazeta.uz.
 Saylov 
2016-yil 2-sentyabr kuni amaldagi Prezident Islom Karimovning vafot etishi munosabati bilan Oʻzbekiston Respublikasi Markaziy saylov komissiyasi Prezident saylovi kunini belgiladi. Saylovoldi kampaniyasiga 9-sentyabrdan ruxsat berildiUzbekistan: TsIK naznachil datu viborov prezidenta i obʼyavil o nachale izbiratelnoy kampanii. Siyosiy partiyalar tomonidan prezidentlikka nomzodlar 30-sentyabrdan 20-oktabrgacha taqdim etildi. Dastlabki natijalarga koʻra, Oʻzbekiston Liberal Demokratik Partiyasidan nomzod Shavkat Mirziyoyev gʻolib boʻldi.
 Natijalar 
2016-yil 5-dekabr kuni Toshkent vaqti bilan soat 16:00da Oʻzbekiston Respublikasi Markaziy saylov komissiyasi saylov natijalarini eʼlon qildiGazeta.uz.

 Nomzod Ovozlar % Shavkat Mirziyoyev 15,906,724 88,61 Hotamjon Ketmonov 669,187 3,73 Narimon Umarov 619,972 3,46 Sarvar Otamuratov 421,055 2,35 Yaroqli ovozlar 17,616,938 98,45 Yaroqsiz ovozlar 334,729 1,85 Umumiy (87,73 %) 17,951,667 100 Manba Gazeta.uz -

 

Turkum:Prezidentlik saylovlari
Muhabbatnoma (Vohidov asari)

„Muhabbatnoma“, toʻliq nomi „Saylanma: Muhabbatnoma“ — oʻzbek shoiri Erkin Vohidov qalamiga mansub sheʼriy toʻplam. „Muhabbatnoma“ hamda „Sadoqatnoma“ asarlaridan iborat „Saylanma“ ikki jildli sheʼriy toʻplamining birinchi jildi. 1986-yil Toshkent shahrida Gʻafur Gʻulom nomidagi adabiyot va sanʼat nashriyotida chop etilgan. Toʻplamga muallifning 1975-yilggacha yozilgan sheʼrlari va dostonlari kiritilgan. Asar boshida Ibrohim Gʻofurov yozgan soʻzboshi keltirilgan.

Asarni nashrga tayyorlashda quyidagi shaxslar ishtirok etgan: M. Kenjaboyev – muharrir, G. Jirnov – rassom, N. Karpuzas – rasmlar muharriri, T. Smirnova – texnik muharrir, Sh. Soatova – musahhih. Kitob adadi – 25 000 nusxa.

 Yana qarang 
 „Sadoqatnoma“

 

Turkum:Erkin Vohidov sheʼriy toʻplamlari
Oʻzbekiston prezidentlik saylovi (1991)

Oʻzbekiston Prezidenti saylovi 1991-yilning 29-dekabr kuni boʻlib oʻtdi. Saylovchilarning kelishi 94,2 %ni tashkil etdi.Nohlen, D, Grotz, F & Hartmann, C (2001) Elections in Asia: A data handbook, Volume I, p496 Unda Islom Karimov gʻalaba qozondi.

 

Turkum:Prezidentlik saylovlari
Ikkinchi aprel

„Ikkinchi aprel“ — oʻzbek shoiri Usmon Azim qalamiga mansub sheʼriy toʻplam. 1987-yil Toshkent shahrida „Yosh gvardiya“ nashriyotida chop etilgan.

 

Turkum:Sheʼriy kitoblar
Narimon Umarov

Narimon Majitovich Umarov — Oʻzbekiston Respublikasi Oliy Majlisi Senatining sud-huquq masalalari qoʻmitasi raisi (2020-yildan), Oʻzbekiston Adolat sotsial-demokratik partiyasi Siyosiy Kengashi raisi (2015-2020), partiyadan prezidentlikka nomzodAdolat markaziy apparati boʻlgan.

 Hayoti 
1974-yilda Toshkent politexnika institutini tamomlagan. Mutaxassisligi — muhandis-gidrogeolog. Geologiya-mineralogiya fanlari nomzodi.

1974-yilda „Gidroenergeo“ ilmiy tekshirish institutida katta texnik xodim lavozimidan boshlab, ilmiy ishlar boʻyicha direktor muovini lavozimigacha boʻlgan yoʻlni bosib oʻtdi.

1997-2009 — Tabiatni muhofaza qilish davlat qoʻmitasi huzuridagi Analitik nazoratga ixtisoslashgan davlat inspeksiyasi boshligʻi.

2009-2013 — Tabiatni muhofaza qilish davlat qoʻmitasi raisi, „Ekosan“ ekologiya va salomatlik xalqaro xayriya jamgʻarmasining boshqaruvi raisi.

2013-yildan 2020-yilgacha Oʻzbekiston „Adolat“ SDP Siyosiy Kengashi raisi.

2014-yildan 2020-yilgacha Oʻzbekiston Respublikasi Oliy Majlisi Qonunchilik palatasi deputati.

2015-yildan 2020-yilgacha Qonunchilik palatasi Spikeri oʻrinbosari, Oʻzbekiston „Adolat“ SDP fraksiyasi rahbari.

2020-yildan — Oʻzbekiston Respublikasi Oliy Majlisi Senatining sud-huquq va korrupsiyaga qarshi kurash masalalari qoʻmitasi raisi

Oilali. Uch nafar farzandi bor.

 Mukofotlari 
2020-yil 26-avgustda Mehnat shuhrati ordeni bilan mukofotlangan.

2024-yil 24-avgustda Fidokorona xizmatlari uchun ordeni bilan mukofotlangan.
 

Turkum:Oʻzbekiston yetakchilari
Turkum:Oʻzbekiston Respublikasi Oliy Majlisining deputatlari
Turkum:Toshkent davlat texnika universiteti bitiruvchilari
Turkum:Adolat sotsial-demokratik partiyasi aʼzolari
Sarvar Otamuratov

Sarvar Saʼdullayevich Otamuratov – Milliy tiklanish partiyasidan prezidentlikka nomzod boʻlgan.

 Biografiyasi 
1973-yilda Toshkent shahrida tugʻilgan. Millati – oʻzbek. Maʼlumoti – oliy, Toshkent davlat universiteti falsafa-iqtisodiyot fakultetining sotsiologiya boʻlimini, Oʻzbekiston Respublikasi Bank-moliya akademiyasini, Oʻzbekiston Prezidenti huzuridagi Davlat va jamiyat qurilishi akademiyasini tamomlagan. Sotsiologiya fanlari nomzodi.

1995—2006-yillarda Oʻzbekiston Respublikasi Moliya vazirligi valyuta-iqtisod bosh boshqarmasida yetakchi iqtisodchi, bosh iqtisodchi, boʻlim boshligʻining oʻrinbosari, boshqarma boshligʻining oʻrinbosari, boshqarma boshligʻi lavozimlarida ishlagan.

2006—2009-yillarda sugʻurta kompaniyalarida rahbarlik lavozimlarida ishlagan.

2009-yilda va 2014-yillarda Oʻzbekiston Respublikasi Oliy Majlisi Qonunchilik palatasi deputati etib saylangan.

2010—2014-yillarda Oʻzbekiston Respublikasi Oliy Majlisi Qonunchilik palatasi Byudjet va iqtisodiy islohotlar qoʻmitasi raisining oʻrinbosari.

2013-yilda „Milliy tiklanish“ demokratik partiyasi Markaziy kengashi raisi etib saylangan.

2015-yildan 2019-yilgacha bir vaqtning oʻzida Oʻzbekiston Respublikasi Oliy Majlisi Qonunchilik palatasi Spikeri oʻrinbosari. Oʻzbekiston „Milliy tiklanish“ demokratik partiyasi fraksiyasi rahbari.

2016-yilgi prezidentlik saylovida 2,35 foiz ovoz olgan.

2019-yildan hozirgacha sugʻurta shirkati direktori.

Oilali, ikki farzandi bor.

 

Turkum:Oʻzbekiston yetakchilari
Turkum:Oʻzbekiston Milliy universiteti bitiruvchilari
Asliddin Rustamov

Asliddin Ashurbayevich Rustamov (1962-yil 22-yanvar, Samarqand viloyati Payariq tumani) – 2007—2012-yillarda Oliy Majlis Qonunchilik palatasi Spikerining oʻrinbosari.

 Hayoti 
 1983-yilda Samarqand davlat universitetining filologiya fakultetini va Toshkent davlat iqtisodiyot universitetini tugatgan.
 1983-1992 yy. – Samarqand viloyati yoshlar tashkilotida turli lavozimlarda.
 1992-1994 yy. – Payariq tumanidagi 25-maktab direktori.
 1994-1994 yy. – Oʻzbekiston xalq demokratik partiyasi markaziy kengashi referenti.
 1994-1999 yy. – „Turonbank“ ATB boʻlim boshligʻi.
 1999-2003 yy. – Oʻzbekiston xalq demokratik partiyasi markaziy kengashi kotibi.
 2003-2013 yy. – Oʻzbekiston xalq demokratik partiyasi siyosiy kengashi raisi.
 2005-2010 yy. – Oʻzbekiston Respublikasi Oliy Majlisi Qonunchilik palatasining mehnat va ijtimoiy masalalar qoʻmitasi raisi.

 

Turkum:Oʻzbekiston yetakchilari
Turkum:Samarqand davlat universiteti bitiruvchilari
Turkum:Toshkent davlat iqtisodiyot universiteti bitiruvchilari
Turkum:Oʻzbekiston Respublikasi Oliy Majlisining deputatlari
Turkum:Oʻzbekiston Xalq demokratik partiyasi a’zolari
Stixi, poemi

„Stixi, poemi“ („Sheʼrlar, poemalar“) — rus shoiri Sergey Yesenin qalamiga mansub sheʼriy toʻplam. 1974-yil Krasnodar shahrida „Kniga“ nashriyotida chop etilgan. Maktab oʻquvchilari uchun moʻljallangan ushbu toʻplamga muallifning „Sovet rusi“ kabi sheʼrlari hamda „Anna Snegina“ poemasi kiritilgan.

 Yana qarang 
 „Izbrannoye: Stixotvoreniya i poemi“

 

Turkum:Sheʼriy kitoblar
Armaniston bayroqlari roʻyxati

Bu Armaniston hududida ta'sis etilgan (tarixiy va zamonaviy) bayroqlar ro‘yxati. Ular haqida ko‘proq bilishni istasangiz Armaniston bayrogʻi sahifasiga o‘ting.
 Tarixiy shtandartlar 
BayroqDavomiyligiQo‘llanilishi border|150px er. avv. 189 y. - er. 1 y. Artasheslar sulolasining bayrog‘i border|150px 52 y.dan to - 428 y.gacha Arshakunlar sulolasining bayrog‘i border|150px 885 y. - 1045 y. Bagratunlar sulolasining bayrog‘i 150px 1198 – 1219 Rubenlar sulolasining Kilikiylar arman podshohligi bayrog‘i 150px 1198 – 1219 Rubenlar sulolasining muqobil bayrogʻi 150px 1214 – 1261 Xachin knyazligi bayrogʻi. border|150px 1226 y. - 1341 y. Xetumlar sulolasining Kilikiylar arman podshohligi bayrog‘i 1341 - 1375 Luzinyanlar sulolasining bayrogʻi.

 Yaqin o‘tmishdagi va zamonaviy bayroqlar 
BayroqDavomiyligiQo‘llanilishi border|150px 1885 Arman diasporasining bayrog‘i border|150px XIX asr oxiri Arman diasporasining bayrog‘i border|150px 1915-1918 G‘arbiy Armaniston ma'muriyatining bayrog‘i border|150px 1918 Kavkazorti Respublikasining bayrog‘i border|150px 1918- yil fevral 1922 yil Armaniston Demokratik Respublikasining bayrog‘i border|150px 1922 yil fevral 1922 yil mart Armaniston Sovet Sotsialistik Respublikasining bayrog‘i border|150px 1922 yil mart 1936 Kavkazorti SFSR bayrog‘i border|150px 1936-1940 Armaniston SSR bayrog‘i border|150px 1940-1952 Armaniston SSR bayrog‘i border|150px 1952-1990 Armaniston SSR bayrog‘i border|150px 1990 yildan hozirgacha Armaniston Respublikasining bayrog‘i border|150px 1992 yildan hozirgacha Tog‘li Qorabog‘ Respublikasining bayrog‘i 

 Munitsipial bayroqlar 
BayroqDavomiyligiQo‘llanilishi border|150px Yerevan bayrog‘i 150px Vagarshapat bayrog‘i 150px Gyumri bayrog‘i

Turkum:Bayroqlar
Turkum:Armaniston:Davlat ramzlari
O‘zbekiston gerblari

Bu Oʻzbekiston hududida ta'sis etilgan gerblar roʻyxati. Hozirgi kunda: O'zbekiston respublikasining gerbi xumo qush tasviri va chap tarafida paxta, o'ng tarafida bug'doy, tasviri tushirilgan.
 Xonliklar davri 
GerbDavomiyligiQoʻllanilishi border|150px Xonlikning soʻnggi oʻnyilligida qoʻllangan gerb Xiva xonligining gerbi

 Rossiya imperiyasi davri 
GerbDavomiyligiQoʻllanilishi border|150px 1878-yil 5-iyulda qabul qilingan Sirdaryo viloyatining gerbi border|150px1909-yil Toshkent shahrining gerbi (Sirdaryo viloyati tarkibida bo'lgan) border|150px 1878-yil 5-iyulda qabul qilingan Yettisuv viloyatining gerbi border|150px 1890-yil 1-yanvarda qabul qilingan Kaspiyorti viloyatining gerbi border|150px 1890-yil 31-yanvarda qabul qilingan Fargʻona viloyatining gerbi border|150px 1890-yil 31-yanvarda qabul qilingan Samarqand viloyatining gerbi

 Ilk shoʻroviy gerblar 
GerbDavomiyligiQoʻllanilishi border|150px 1918 - 1924 Turkiston Avtonom Sovet Sotsialistik Respublikasining gerbi border|150px 1920 - 1924 Buxoro Xalq Sovet Respublikasining gerbi (gerbning ostidagi qizil shakl ichiga arab harflari bilan Buxoro Xalq Shoʻroviy Jumhuriyati deb yozilgan) border|150px 1922 - 1923 Xorazm Xalq Sovet Respublikasining gerbi

 Shoʻrolar Ittifoqi davri 
 Oʻzbekiston SSR 
GerbDavomiyligiQoʻllanilishi border|150px 1925 - 1937 Oʻzbekiston SSR gerbi border|150px 1937 - 1947 Oʻzbekiston SSR gerbi border|150px 1947 - 1952 Oʻzbekiston SSR gerbi border|150px 1952 - 1991 Oʻzbekiston SSR gerbi

 Tojikiston ASSR 
GerbDavomiyligiQoʻllanilishi border|150px 1924 - 1929 Oʻzbekiston SSR tarkibida tuzilgan Tojikiston ASSR gerbi border|150px 1929 - 1931 Oʻzbekiston SSR tarkibida boʻlgan Tojikiston ASSR gerbi

 Qoraqalpogʻiston ASSR 
GerbDavomiyligiQoʻllanilishi border|150px Oʻzbekiston SSR tarkibidagi Qoraqalpogʻiston Avtonom Sovet Sotsialistik Respublikasining gerbi
 SSSR davrida shahar gerblari 
GerbDavomiyligiQoʻllanilishi border|150px 1981-yil Toshkent shahrining gerbi border|150px1987-yil 19-noyabrda qabul qilingan Navoiy shahrining gerbi (Bu gerb tasvirini Yevgeniy Borisovich Feodorov ishlagan)

 Mustaqillik davri gerblari 
GerbDavomiyligiQoʻllanilishi border|150px 1992-yil 2-iyuldan Oʻzbekiston Respublikasining Davlat gerbi border|150px 1997—2019 Toshkent shahrining gerbi border|150px 2019-yil iyundan Toshkent shahrining gerbi border|150px 1992-yildan Qoraqalpogʻiston Respublikasining gerbi border|150px 1994-yil 15-iyuldan Samarqand shahrining gerbi border|150px 1996-yildan Navoiy shahrining gerbi 

 

 

Turkum:Oʻzbekiston gerblari
Izbrannoye: Stixotvoreniya i poemi

„Izbrannoye: Stixotvoreniya i poemi“ — rus shoiri Sergey Yesenin qalamiga mansub sheʼriy toʻplam. Toʻplamni adabiyotshunos Yuriy Prokushev tuzgan. Ilk bor 1983-yil chop etilgan. Bir necha bor, jumladan, 1984- qyata nashr qilingan.

Toʻplam oʻrta va yuqori sinf maktab oʻquvchilari uchun moʻljallangan. Shuning uchun toʻplamga asosan vatan, tabiat va ona hamda sevgi haqidaig sheʼrlar kiritilgan. „Izbrannoye“ toʻplami sovet davrida rus adabiyoti darslarida keng qoʻllangan boʻlib, katta adadda bosilib chiqqan.

 Yana qarang 
 „Stixi, poemi“

 

Turkum:Sheʼriy kitoblar
António Guterres

Antonio Guterres (30-aprel, 1949-yil, Lissabon) — Birlashgan millatlar tashkilotining bosh kotibi (2017-yildan). Portugaliya Sotsialistik partiyasi bosh kotibi (1992—2002), Bosh vazir (1995—2002), BMTning qochoqlar ishlari boʻyicha oliy komissari (2005—2015).

 Tarjimai holi 
1973-yilda Oliy texnika institutini tugatgan.
1974-yildan sotsialistik partiya aʼzosi. 1992—2002 yillarda bosh kotib. 1995-2002 yillarda Portugaliya Bosh vaziri. 2005-2015 yillarda BMTning qochoqlar boʻyicha oliy komissari.
2016-yil 5-oktyabrda BMT Xavfsizlik Kengashi tomonidan tashkilot bosh kotibi etib saylandi. 2017-yil 1-yanvardan bosh kotib lavozimiga kirishdi.
2017-yilning 8-9 iyun kunlari Shanxay Hamkorlik Tashkilotining Ostona sammitida ishtirok etdi.
10-iyun kuni Oʻzbekistonga tashrif buyurdi. Samarqand shahrida marhum prezident Islom Karimov qabrini ziyorat qildi. Qoraqalpogʻistonda boʻlib, Orol dengizidagi ahvol bilan tanishdi. Shu kuni Qirgʻizistonga joʻnab ketdi.

 

Turkum:BMT Bosh kotiblari
Turkum:Portugaliya Bosh vazirlari
Turkum:Yashayotgan insonlar
Br'er Rabbit

Br'er Rabbit (inglizcha „Brother Rabbit“ jumlasining qisqartirilgan versiyasi boʻlib, ayrim da Brer Rabbit oʻlaroq yozilgan) — badiiy qahramon. AQSH janubida yashovchi afroamerikaliklar, shuningdek, Antil orollarida yashovchilar ogʻzaki ijodidagi muhim personajlarning biri. 

Br'er Rabbit kuch emas, aql bilan ish koʻradigan trikster oʻlaroq tasvirlanadi. U oʻz nazdida asossiz boʻlgan odob-axloq meʼyorlariga qarshi chiqadi. Br'er Rabbit haqidagi matal va ertaklar bir necha toʻplamga kiritilgan boʻlib, XIX asrda Joel Chandler Harris tuzgan toʻplam keng tanilgan. Ushbu qahramon asosida bir necha film, jumladan, „Walt Disney Productions“ shirkati tomonidan „Song of the South“ (1946) filmi suratga olingan.

Br'er Rabbit va u haqidagi matal va ertaklar Sovet Ittifoqida ham ommalashgan. Bunga ingliz tilini oʻrganayotgan oʻrta maktab oʻquvchilari uchun Lev Xvostenko tuzgan „Brother Rabbit, His Friends and Enemies“ nomli toʻplam turtki boʻlgan. Ushbu toʻplam ilk bor 1953-yil Moskva hamda Leningrad shaharlarida „Uchpedgiz“ nashriyotida chop etilgan, bir necha marta qayta nashr qilingan.

 

Turkum:Ertak qahramonlari
Turkum:Disney qahramonlari
Faqirsiz qishloq turmas

„Faqirsiz qishloq turmas“  — rus yozuvchisi Aleksandr Soljenitsin qalamiga mansub hikoya. Soljenitsinning eng mashhur hikoyasi.Klimoff, Alexis; Ericson, Edward E., Jr (2008), The Soul and Barbed Wire: An Introduction to Solzhenitsyn, Lanham, MD: Intercollegiate Studies Institute, . Muallif hikoyani 1959-yil yozgan. Ilk bor 1963-yil „Noviy mir“ jurnalida chop etilgan. „Faqirsiz qishloq turmas“ muallifning mazkur jurnalda chop etilgan ikkinchi hikoyasidir. Hikoya bir necha tilga, jumladan, oʻzbek tiliga tarjima qilingan.

Jurnal muharrirlari talabiga binoan hikoya nomi „Matryona hovlisi“ deb oʻzgartirilgan. Bundan tashqari, muallif hikoyadagi voqealarni 1956-yil sodir boʻlgan, deb koʻrsatishga majbur boʻlgan.

 Syujeti 
Asardagi hodisalarni sobiq Gulag mahbusi hamda matematika oʻqituvchisi Ignatich soʻzlab beradi. Ignatich Rossiyaning chekka viloyatlariga qaytishni istaydi. Kolxoz maktabiga ishga kiradi. Matryona unga oʻzining kichik va eski uyida yashashni taklif qiladi.

Ignatich va Matryona bir xonada yashaydilar. Matryona kolxozda arzimagan pul uchun yoki bepul ishlaydi. Qarindoshi yangi uy qura boshlaganda Matryona oʻz uyining bir burchagini material oʻlaroq berib yuborishga majbur boʻladi.

Bir guruh mast kolxozchi ruxsatsiz olingan traktor bilan yogʻochni tunda olib ketmoqchi boʻlishadi. Matryona ularga yordam bermoqchi boʻladi. Buning ketidan yuzagan kelgan tartibsizlik davomida Matryonani poyezd oʻldiradi. Matryona obrazi „yagona haqiqiy xristian hamda haqiqiy kommunist“ oʻlaroq, uning vafoti esa Rossiya chekkan azob-uqubatlar timsoli oʻlaroq tasvirlanadi.

 Qahramonlari 
 Ignatich – hikoyachi
 Matryona Vasilyevna Grigoryeva – bosh qahramon
 Yefim Mironovich Grigoryev – Matryonanin eri
 Faddey Mironovich Grigoryev – Yefimning akasi
 „Ikkinchi Matryona“ — Faddeyning ayoli
 Kira – „ikkinchi“ Matryona va Faddeyning qizi
 Kiraning eri, mashinist
 Faddeyning oʻgʻillari
 Masha – Matryonaning yaqin dugonasi

 

 
 „Faqirsiz qishloq turmas“ Lib.ru saytida 

Turkum:Hikoya kitoblar
Scott Adsit

thumb|Adsit, 2014
Robert Scott Adsit (talaffuzi: 1965-yili Northbrookda tugʻilgan) amerikalik aktyor, komik va musiqachidir.

Turkum:1965-yilda tugʻilganlar
Turkum:Amerikalik erkak aktyorlar
Turkum:Amerikalik erkak televideniye aktyorlari
Turkum:Amerikalik erkak ovoz aktyorlari
Turkum:Amerikalik erkak qoʻshiqchilar
Rain Man (roman)

„Rain Man“ („Yomgʻir odami“) — amerikalik yozuvchi Leonore Fleischer qalamiga mansub roman. 1989-yil „Penguin Books“ nashriyotida bosilib chiqqan. Roman shu nomli film asosida yozilgan. Film ssenariysini Ronald Bass bilan Barry Morrow yozgan. Ssenariy uchun asos boʻlgan hikoyani ham Barry Morrow yozgan. Roman bir necha tilga tarjima qilingan. Shuningdek, 1994-yil romanning ingliz tilini oʻrganayotganlar uchun moʻljallangan qisqa versiyasi chop etilgan.

 Syujeti 
Romanda Charlie Babbitt ismli qoʻpol va egoist koʻzboʻyamachi haqida hikoya qilinadi. Babbitt oʻzidan uzoqlashib ketgan otasi koʻp million dollar qiymatga ega boyliklarini Raymon ismli boshqa oʻgʻliga meros qilib qoldirganidan xabar topadi. Charliega esa faqat otasining avtomobili hamda atirgul kolleksiyasi qoladi.

Charlie oʻta aqlli va autist akasi Raymond haqida avval eshitmagan boʻladi. Charlie akasiga qolgan boylikka erishish uchun uni autistlar uyidan olib chiqadi. Pirovardida ikki aka-uka bir-biriga bogʻlanib qoladi, Charlie otasi qaroridan boshqa gʻazablanmay qoʻyadi.

 

Turkum:Romanlar
Oq soʻyloq

„Oq soʻyloq“, baʼzan „Oq soʻyloqtish“ oʻlaroq tarjima qilinadi — amerikalik yozuvchi Jack London qalamiga mansub roman. Kitob oʻlaroq birinchi marta 1906-yil „Macmillan“ nashriyoti tomonidan chop etilgan. Ilk bor oʻsha yili „Outing“ jurnalida chop etilgan.

Romandagi hodisalar 1890-yillarda Kanadada sodir boʻladi. „Oq soʻyloq“ muallifning „Yovvoyilik chaqirigʻi“ romanining sherigi va mavzu jihatdan aksidir. „Oq soʻyloq“ romanining bosh qahramoni boʻri boʻlsa, „Yovvoyilik chaqirigʻi“ romanining bosh qahramoni xonakilashtirilgan it haqidadir.

Roman bosh qahramon Oq soʻyloq nuqtai nazaridan soʻzlab beriladi. Bu esa muallifga jonivorlar dunyoga va insonlarga qanday koʻz bilan qarashi haqida yozish imkonini bergan. Asarda axloq kabi murakkab mavzular ham koʻrib chiqiladi. Roman bir necha tilga, jumladan, oʻzbek tiliga tarjima qilingan, uning asosida bir necha film suratga olingan.

„Oq soʻyloq“ gʻarbda roman hisoblanadi. Rossiyada, shu sabab Oʻzbekistonda ham qissa deb yuritiladi. Romanni oʻzbek tiliga Olim Otaxon tarjima qilgan. Oʻzbekcha nashr 2010-yil Toshkent shahrida Gʻafur Gʻulom nomidagi nashriyot-matbaa uyida chop etilgan.

 Syujeti 
Bir odam iti undan qochib ketadi. Oradan yillar oʻtib odam itni boʻricha bilan koʻrib qoladi. Boʻrichaga Oq soʻyloq laqabini berishadi.

Boʻri ulgʻayadi, insonlarga boʻysunishni oʻrganadi. Oq soʻyloq nomaqbul xoʻjayon qoʻliga tushib qoladi. Bu xoʻjayin it urishtirishga qiziqadi. Janglarning birida Oq soʻyloq oʻlishiga oz qoladi. Buni yosh Weedon Scott ismli muhandis koʻrib qoladi va Oq soʻyloqni sotib oladi. Scott Oq soʻyloqqa yaxshi qaraydi, ikkisi bir-biriga bogʻlanib qoladi.

 Qahramonar 
 Oq soʻyloq – bosh qahramon; boʻri
 Grey Beaver – Oq soʻyloqning birinchi xoʻjayini
 Beauty Smith – Oq soʻyloqning ikkinchi xoʻjayini
 Weedon Scott – Oq soʻyloqning uchinchi xoʻjayini

 Oʻzbekcha tarjimasi 
Asarni oʻzbek tiliga rus tilidan Olim Otaxon tarjima qilgan. Oʻzbekcha nashr 2010-yil Toshkent shahrida Gʻafur Gʻulom nomidagi nashriyot-matbaa uyida chop etilgan. Mazkur nashr lotin yozuvida nashr qilingan. Asarni nashrga tayyorlashda quyidagi shaxslar ishtirok etgan: Shoyim Boʻtayev – muharrir, Akrom Bahromov – rassom, Shuhrat Mirfayozov – rasmlar muharriri, Tatyana Smirnova – texnik muharrir, Dono Toʻychiyeva – musahhih, Jamila Turgʻunova – komputerda sahifalovchi. Kitob adadi – 3 000 nusxa.

 
 „Oq soʻyloq“ Ziyouz saytida

Turkum:Romanlar
Loiq Sheraliy

Loiq Sheraliy (, 20-may, 1941-yil; Panjakent, Tojikiston - 30-iyun, 2000-yil; Dushanbe, Tojikiston) - Tojikiston xalq shoiri.

Hayoti
Loiq Sheraliy 1941-yil 20-may kuni Sug'd viloyatining Panjakent tumanida joylashgan Mazori Sharif qishlog'idagi kolxozchi oilasida dunyoga kelgan. Ilk savodni qishlog'idagi maktabdan olgan. T.G.Shevchenko nomidagi Dushanbe Davlat pedagogika institutining tarix-filologiya fakultetiga o'qishga qabul qilinib, uni 1963 - yil tugatgan. Loiqning yozgan she'rlarini o'qib ta'sirlangan ustozi Mirzo Tursunzoda uni yozuvchilar uyushmasiga tavsiya qilgan. U 1965 - yildan boshlab Sovet yozuvchilar uyushmasi a'zosi edi. "Sadoi Sharq" jurnalining bosh muharriri lavozimida ishlagan. O'nlab poetik to'plamlar muallifi. "Hurmat belgisi" ordeni bilan taqdirlangan.
Sergey Yesenin, Yohan Vol`fgang Gyote, Eduardas Mejelaytis, Qaysin Quliev, Yordan Milev, Mixail Svetlov, Rasul Hamzatov, Yevgeniy Yevtushenko, Erkin Vohidov she’rlarini tojik tiliga tarjima qilgan. Abu Abdulloh Ro’dakiy nomidagi Tojikiston Davlat hamda xalqaro Nilufar mukofotlarining sovrindori. 
2000 - yil 30 - iyun kuni tojik xalqining zabardast shoiri og'ir xastalikdan Dushanbe shahrida dunyodan ko'z yumdi.

Asarlari
 «Ko’klam»(1966), 
 «Ilhom»(1968), 
 «Tilak»(1971), 
 «Tashna ko’ngil»(1974), 
 «Sohillar»(1972), 
 «Vatan tuprog’i»(1975), 
 «Yomg’ir tomchilari»(1976), 
 «Yo’lovchi»(1979), 
 «Tosh sahifa»(1980), 
 «Ko’z kulbasi»(1982),
 «Yorug’ kun»(1984), 
 «Qalb uyi»(1986), 
 «Ona duosi»(1991), 
 «To’lgan jom»(1991), 
 «Men va daryo»(1991), 
 «Ishq avvaliyu oxiri»(1994), 
 «Sassiz faryod»(1997) nomli she’riy to’plamlari hamda ikki tomlik «Kulliyot»i(2001) nashr etilgan.

 

Turkum:Alifbo boʻyicha shoirlar
Kuy avjida uzilmasin tor

„Kuy avjida uzilmasin tor“ — oʻzbek shoiri Erkin Vohidov qalamiga mansub sheʼriy toʻplam. 1991-yil Toshkent shahrida Gʻafur Gʻulom nomidagi nashriyot-matbaa birlashmasida chop etilgan. Toʻplamga Vohidov 1960-, 1970- hamda 1980-yillarda yozgan sheʼrlari va „Ruhlar isyoni“ dostoni kiritilgan. Toʻplamga kiritilgan „Kuy avjida uzilmasin tor“ sheʼri Vohidovning eng keng tanilgan sheʼrlaridan biri boʻlib, shoir 2016-yilda kasalikka chalingani haqida xabar tarqalganidan keyin uning ijodiga bagʻishlangan blog va maqolalarda tilga olingan.

Kitob boshida Vohidovning tarjimai holi keltililgan. Toʻplam „Kuy avjida uzilmasin tor“, „Dildorga noma yozdim“, „Oʻrtada begona yoʻq“, „Ona tilim oʻlmaydi“ turkumlariga boʻlingan. Asar rasmlarini I. Kiriakidi chizgan.

 

 Yana qarang 
 V minutu pesni ne porvis, struna...

 
 „Kuy avjida uzilmasin tor“ Ziyouz saytida

Turkum:Erkin Vohidov sheʼriy toʻplamlari
The Black Arrow

„The Black Arrow“ („Qora oʻq“), toʻliq nomi „The Black Arrow: A Tale of the Two Roses“ („Qora oʻq: Ikki atirgul hikoyasi“) — shotland yozuvchisi Robert Louis Stevenson qalamiga mansub sarguzasht va sevgi romani. Kitob oʻlaroq birinchi marta 1888-yil Buyuk Britaniyada „Cassell and Company“ nashriyoti, AQShda „Charles Scribner’s Sons“ nashriyoti tomonidan chop etilgan.

Ilk bor 1883-yil „Young Folks“ bolalar jurnalida „The Black Arrow: A Tale of Tunstall Forest“ („Qora oʻq: Tunstall oʻrmoni hikoyasi“) nomi bilan chop etilgan. Asar jurnalda Captain George North taxallusi bilan nashr qilingan.

Asarga „Pastonlar maktublari“ nomi bilan tanilgan Pastonlar oilasi aʼzolari yozgan xatlar asos boʻlgan. Muallif asar kitob oʻlaroq ancha kech chop etilganini „Hikoya bir necha yil avval muayyan auditoriya uchun yozilgan edi“, deya izohlagan.

 Syujeti 
Asarda Richard (Dick) Shelton Qizil va oq atirgul urushi davomida boshidan kechirgan sarguzashtlari haqida hikoya qilinadi. Shelton ritsar boʻlib yetishadi. Sevgilisi Joanna Sedleyni yovuz ritsar Sir Daniel Brackley changalidan qutqaradi. Shelton yana otasi Sir Harry Shelton qotillaridan qasos oladi.

 Qahramonlari 
 Richard (Dick) Shelton – bosh qahramon
 Sir Harry Shelton – Richard (Dick) Sheltonning otasi
 Joanna Sedley – bosh qahramon, Richard (Dick) Sheltonning sevgilisi
 Ellis Duckworth – „Qora nayza“ ittifoqining asoschisi 
 Sir Daniel Brackley – yovuz ritsar
 Sir Oliver Oates – Sir Daniel Brackleyning kotibi
 Bennet Hatch – Sir Daniel Brackleyning yordamchisi
 Nicholas Appleyard – Agincourt (Azenkur) jangi veterani
 Richard Crookback – Richard III, boʻlajak qirol (tarixiy shaxs)
 Lord Shoreby – mahalliy magnat
 Alicia Risingham – Joanna Sedleyning dugonasi

 

 „The Black Arrow“ Gutenberg loyihasida 

Turkum:Romanlar